অভিযোগে জানা যায়, মৃত উলা মিয়ার পুত্র খলিল আহমদ প্রকৃতপক্ষে একজন মিয়ানমার নাগরিক রোহিঙ্গা। তিনি টেকনাফ পৌর এলাকার কেকেপাড়া জমি ও ঘর কিনেছে। তেমনি ভাবে গোদারবিলের ফকির আহমদ এবং হ্নীলা বা কেকেপাড়ার ঠিকানায় মোঃ ইউনুস প্রকৃতপক্ষে মিয়ানমার নাগরিক রোহিঙ্গা। এরা বর্তমানে চলমান ভোটার হালনাগাদে বাছাইয়ে রহস্যজনকভাবে উৎরে গেছেন বলে জানা গেছে। স্থানীয় সচেতন মহলের মতে সন্দেহভাজন আবেদন ফরমগুলো গৃহীত হলেও পূণরায় অধিকতর তদন্ত করা না হলে অতি কৌশলে ও সংশ্লিষ্টদের ম্যানেজ করে রোহিঙ্গারা ভোটার তালিকাভুক্ত হয়ে যাবে।